Elton versterk dalk Leeus teen Pumas - LionsWorld Forum
Elton versterk dalk Leeus teen Pumas
Quote Reply Topic: Elton versterk dalk Leeus teen Pumas
Posted: 09-Oct-2018 at 5:18am
Die Leeus se rugbyspan sal vir die res van die seisoen sonder twee van sy Springbokke moet klaarkom.
Die skrumskakel Ross Cronjé (skouer) en Andries Coetzee (enkel) se rugby vir die jaar is iets van die verlede.
Cronjé het reeds 'n skoueroperasie ondergaan en daar word gehoop dat hy betyds gereed sal wees vir die begin van die Super-seisoen vroeg aanstaande jaar.
Die vaskopstut Johannes Jonker se seisoen is ook verby weens 'n besering en met die Springbok Ruan Dreyer wat reeds by Gloucester in Engeland aangesluit het, laat dit die Leeus maar taamlik dun in daardie sleutelposisie.
Die moontlikheid bestaan wel dat Elton Jantjies dalk teen die Pumas gebruik kan word.
Hy het die grootste deel van die Rugbykampioenskapsreeks vir die Springbokke op die plaasvervangerbank deurgebring en daar kan gevoel word dat hy wedstrydoefening nodig sal hê voor die toer in November na Europa.
Jantjies het ook oor die laaste paar weke wanneer hy nie by die Bokke betrokke was nie, wel saam met die Leeus geoefen.
Die verwagting is dat Warren Whiteley se liesbesering hom dalk nog uit die naweek se stryd teen die Pumas kan hou.
Die Leeus sal wat wil gee om hul vlieënde Bokvleuel Aphiwe Dyantyi te kan gebruik in hul strewe om vir die halfeindronde te kwalifiseer, maar aangesien hy omtrent elke oomblik van die Rugbykampioenskapsreeks in aksie was, sal die boodskap seker uitgestuur word dat hy nou ruskans nodig gaan hê.
Vir die Leeus is die stryd Vrydagaand in Nelspruit een waarin hulle sukses moet behaal om hul aanspraak op die Curriebeker lewend te hou.
Die Leeus het 16 ligapunte teenoor die Pumas se 12 en hierdie stryd is dus in wese 'n kwarteindstryd voor die halfeindrondes.
Slaag die tuisspan daarin om die Leeus met 'n bonuspunt te klop en die Leeus kry nie eens 'n enkele bonuspunt vir vier drieë of om met sewe punte of minder te verloor nie, sal die Pumas die halfeindronde haal en die span van die Goudstad uitgeskakel word.
Selfs al verloor die Leeus hierdie wedstryd, sal twee bonuspunte – vir vier drieë en 'n nederlaag met sewe punte of minder – genoeg wees om hulle te laat deurdring tot die halfeindronde.
In so 'n geval sal hulle dan op 18 ligapunte eindig en selfs 'n voltal van vyf sal die Pumas met een ligapunt té min laat om te kwalifiseer.
Quote Reply Posted: 09-Oct-2018 at 8:01am
Hul gaan seker nie halfeindrondtes kan speel nie, want hulle het seker nie genoeg wedstryde gespeel nie?
Quote Reply Posted: 09-Oct-2018 at 9:56am
Ek is nie seker hoe hulle dit gaan werk nie. Gewoonlik mag enige ou wat in die squad genoem is, speel, maar Elton was nie in die squad genoem nie, en gewoonlik moet so ou dan 'n paar wedstryde in die liga rondtes gespeel het, maar daar is ook net 6 liga rondtes, so nie seker hoeveel so speler sal moet speel nie
Quote Reply Posted: 09-Oct-2018 at 10:01am
Die span word vandag 12:30 aangekondig
Quote Reply Posted: 09-Oct-2018 at 10:07am
As ek nie mis het nie is die reel nou dat net die SARU gekontakteerde spelers mag nie Currie Cup speel nie.
Quote Reply Posted: 09-Oct-2018 at 10:35am
Unless requested to by the Springbok coach.
Quote Reply Posted: 09-Oct-2018 at 2:05pm
Waar is die span ?
Quote Reply Posted: 09-Oct-2018 at 4:07pm
Scrumhalf Nic Groom will lead the Xerox Golden Lions for the first time since joining the Johannesburg side when they take on the iCollege Pumas in a Currie Cup game in Nelspruit on Friday night.
The Lions team welcomed back their Springboks, two of whom will don the Currie Cup jersey this weekend, namely Elton Jantjies and Lionel Mapoe.